cyanic-selkie/wikianc huggingface dataset:
Botanika
Simboli
Hemm numru ta' simboli li bhalissa qeghdin jintużaw fil- botanika u oħrajn li kienu jintużaw fil-passat imma issa huma skaduti ; pereżempju, Linnaeus kien juża simboli planetarji ⟨ ♂ ⟩ (Mars) għal pjanti bijennali, ⟨ ♃ ⟩ (Ġove) għal pjanti perenni erbaċi u ⟨ ♄ ⟩ (Saturn) għal pjanti perenni b'zokk tal-injam. .Is-simboli fil-lista li gejjin għadhom jintużaw fil botanika :
Torri ta' San Tumas
It-Torri ta' San Tumas, magħruf ukoll bħala l-Forti San Tumas, huwa torri tal-għassa kbir fortifikat bil-bastjuni li jinsab f'Marsaskala, Malta. Inbena fl-1614, it-tielet minn sitt torrijiet maghrufin bħala ta' Wignacourt. Batterija tal-artillerija ġiet miżjuda mat-torri fil-bidu tas-seklu 18. It-Torri ta’ San Tumas huwa l-akbar torri tal-għassa f’Malta.
Storja
Wara li nbnew it-torrijiet De Redin, it-Torri ta' San Tumas kellu vista diretta fuq it-Torri taż-Żonqor fuq in-naħa tal-Grigal u t-Torri ta' Xrobb l-Għaġin,direttament lejn in-Nofsinhar iżda dawn issa huma jew fdalijiet jew imwaqqgħin għal kollox.
Fl-1715, it-Torri ta’ San Tumas ġie msaħħaħ biż-żieda ta’ batterija fuq in-naħa li tħares fuq il-baħar. Il-kostruzzjoni ta' din il-batterija swiet total ta’ 382 skudi, 8 tarì, 11-il grani u 1 piccolo, li kienet inqas mill-ispiża tal-bini ta’ batteriji oħra simili madwar il-kosta.
Matul ll-imblokk ta' Malta mill-Franċiżi ta' bejn l-1798–1800, it-torri kien assaltat u maqbud minn ribelli Maltin. daqsminuri| Pittura tal-Bajja ta' San Tumas waqt il-[[L-Ewwel Gwerra Dinjija|Ewwel Gwerra Dinjija, kif jidher mill-baħar. It-torri jidher fiċ-ċentru.]] It-torri baqa’ jintuża mill-militar Ingliż sas-seklu 19. L-Ingliżi ma għamlu l-ebda tibdil kbir fit-torri (bħalma kien ġara fit-Torri ta' San Luċjan), u saru biss xi bidliet żgħar fl-istruttura. Għal xi żmien, it-torri kien ukoll użat bħala ħabs. xellug|daqsminuri| Il-batterija "restawrata", bil- Jerma Palace Hotel fl-isfond Illum, il-belt ta’ Marsaskala kibret, bit-torri mdawwar bil-bini modern. Fl-1982, il- Corinthia Jerma Palace Hotel lukanda ta’ erba’ stilel, inbniet bejn it-torri u l-kosta, u b’mod effettiv ħassret ir-relazzjoni tat-torri mal-baħar. Il-lukanda għalqet fl-2007, u issa tinsab fi stat dilapidat.
Sadanittant, it-torri nnifsu issa jifforma l-qofol ta’ pjazza bil-faċċata li tagħti lejn ix-xatt. Għal xi żmien, it-torri intuża bħala ristorant u pizzeria. Fl-2008, ingħata lil Fondazzjoni Wirt Artna, organizzazzjoni volontarja mhux governattiva ddedikata għall-istudju, il-preservazzjoni tal-wirt kulturali ta ’Malta. Ftit ġimgħat wara li ngħata, it-torri tnaddaf mill-terrapien, u tneħħew xi strutturi moderni li kienu żdiedu meta kien ristorant. Sar aktar xogħol ta’ restawr mir-Restoration and Preservation Department. Saru pjanijiet biex it-torri jinfetaħ bħala mużew dwar il-piraterija fil-Mediterran, iżda għadu ma fetaħx.
Il-pjattaforma tal-kanuni tal-batterija ġiet restawrata wkoll, u l-parapett u l-ftuħ f ’ħatsn (embrasures) tagħha reġgħu nbnewmill-ġdid bażat fuq disinn maħdum fuq linji interpretattivi moderni.
Fl-2014, il-Kunsill Lokali ta’ Marsaskala organizza serje ta' wirjiet, 're-enactments' u avvenimenti oħra fit-torri biex jitfakkar l-400 sena anniversarju tal-bini tat-Torri.
Premier League Malti 2011–12
Il-BOV Premier League 2011–12 kien is-97 staġun tal-Premier League Malti. Il-programm ta' logħbiet għal dan l-istaġun tħabbru nhar it-3 ta' Awwissu 2011, bl-ewwel logħba skedata għad-19 ta' Awwissu. Minn dal-istaġun il-kampjonat kiber għal tnax-il tim, minflok għaxra, wara li din il-proposta ġiet aċċetata f'laqgħa tal-Kunsill tal-MFA fil-bidu ta' Jannar 2011.
Valletta irnexxielhom jiddefendu titlu mirbuħ l-istaġun preċedenti b'rebħa kontra Sliema Wanderers bi tliet ġranet oħra x'jintlagħbu. Dan kien ifisser il-21 titlu tal-kampjonat fl-istorja tagħhom.
Promozzjoni u relegazzjoni
15px Timijiet promossi mill-Ewwel Diviżjoni 2010–11
15px Timijiet relegati għall-Ewwel Diviżjoni 2011–12
Riżultati
Aġġornament sal-aħħar partiti li ntlagħbu fil-4 ta' Marzu 2012
Sors: MaltaFootball.com
Kuluri: Blu = rebħa ta' tim f'daru; Isfar = dro; Aħmar = rebħa ta' tim barra minn daru.
Aġġornament sal-aħħar partiti li ntlagħbu fit-12 ta' Mejju 2012
Sors: Soccerway
Aġġornament sal-aħħar partiti li ntlagħbu fil-11 ta' Mejju 2012
1 It-tim li jilgħab f'daru hu mniżżel fil-kolonna xellugija.
Nikola Vukanac
Nikola Vukanac (twieled fl-14 ta' Jannar 1986) huwa eks-plejer tal-futbol Serb li kien jilgħab bħala difensur.
Ġużè Cassar Pullicino
thumb|lemin|200px|Ritratt ta' Ġużè Cassar Pullicino fil-Bibljoteka tal-Università ta' Malta
Nikola Vukanac
Karriera
Vukanac beda l-karriera tiegħu mal-klabb ma' Zemun. Fl-istaġun 2008–09 Vukanac mar mat-tim Slovakk ta' Rimavská Sobota imbagħad issieħeb ma' Vranov. Vukanac iddeċida li jmur Malta ma' Birkirkara iżda ma setax jingħaqad peress li l-klabb Kalkariż laħqu l-limitu tal-plejers barranin. Sussegwentament mar ma' Vittoriosa. Huwa għamel id-debutt tiegħu mal-istars fit-telfa ta' 3–0 kontra Sliema Wanderers u Vittoriosa sfaw relegati fl-Ewwel Diviżjoni. Fl-istaġun ta' wara il-plejer ta Birkirkara Ronni Hartvig kellu jirtira minħabba mpenji tax-xogħol, b'hekk Vukanac mar ma' Birkirkara u rebaħ il-Premier League Malti magħhom. Fil-kwalifiki tal-UEFA Champions League Vukanac skorja l-gowl tal-logħba kontra l-Islovakki MŠK Žilina. Fl-istaġun 2012–13, fil-logħba deċisiva għar-rebħ tal-kampjonat bejn Birkirkara u Hibernians fejn hu skorja l-10 gowl tiegħu mal-klabb u għen lil Birkirkara jiksbu l-kampjonat nazzjonali għar-raba' darba fl-istorja. Nhar it-2 ta' Awwissu 2013, Birkirkara ħabbru li l-kuntratt ta' Vukanac tħassar hekk kif il-plejer xtaq ikompli l-karriera tiegħu barra minn Malta.
Ġużè Cassar Pullicino
Ġużè Cassar Pullicino (Birkirkara, 21 ta’ Settembru 1921 - 13 ta' Marzu 2005) kien kittieb u folklorista Malti.
Bijografija
Ġużè Cassar Pullicino twieled Birkirkara imma trabba Ħal Tarxien. Fl-1938 immatrikula mill-Università ta' Malta u beda jistudja l-Malti bħala parti minn kors tal-letteratura fl-università fl-1940 imma kellu jitilqu minħabba raġunijiet tal-familja. Fl-1940 daħal fis-servizz ċivili. Fl-1954 iżżewweġ lil Celine Bonett u kellhom tifla u żewġ subien.
Fl-1950 ingħata scholarship mill-British Council biex jitħarreġ bħala bibljotekarju f’Leeds u Londra u fl-1952 inħatar Associate of the Library Association. Bejn l-1953 u l-1958 kien il-librar tal-Università ta' Malta, misluf mill-gvern. Mill-1959 sal-1965 kellu post fid-Dipartment tal-Informazzjoni. Hemm organizza l-pubblikazzjoni ta' xogħlijiet importanti bħad-Dizzjunarju Bijo-Bibijografiku Nazzjonali (1960-65) ta' Robert Mifsud Bonnici u t-traduzzjoni minn Erin Serracino Inglott ta' parti mid-Divina Commedia ta' Dante, L-Infern (1964). Serva wkoll bħala Assistent Direttur tal-Informazzjoni (1959-65), Assistent Segretarju fil-Ministeru tal-Industrija u Kummerċ (1965-68), Assistent Segretarju Għoli fil-Ministeru tas-Saħħa (1969-70) u Direttur tal-Industrija (1971-79).
Għamel żmien bħala bibljotekarju fil-Fakultà tat-Teoloġija (Fondazzjoni tal-Istudji Teoloġiċi) fl-Università ta' Malta. (1980- )
Kien membru tal-Akkademja tal-Malti u membru tal-kumitat mill-1942 sal-1945. Kien ukoll membru tal-Għaqda tal-Malti (Università), membru tal-Kunsill ta’ Din l-Art Ħelwa (1965-67); Assistent Editur tal-Melita Historica (1952-61) u tal-Maltese Folklore Review (1962-73).
Folklorista
Il-kontribuzzjoni ewlenija ta' Cassar Pullicino fl-istudji akkademiċi kienet fil-qasam tal-folklor. Ġabar min-nies ħajjin kliem tat-tfal, tqabbiliet tat-tfal, taħnin u materjal ieħor li jirrifletti kif jaħseb il-poplu (bħal laqmijiet, għajtiet tal-bejjiegħa, ħwejjeġ moħġaġa u talb). Dan il-materjal kollu qabblu ma' materjal simili minn postijiet differenti tal-Mediterran. Dan kollu ippubblikah f' Studies in Maltese Folklore (1976) u Studi di Tradizioni Popolari Maltesi (1989).
Bejn l-1965 u l-1978 kien jagħti lectures l-istudentti universitarji dwar il-folklor, l-istorja soċjali u l-letteratura Maltija. Kien President Onorarju tal-Għaqda tal-Folklor (1965- );
Ix-xogħol xjentifiku ta' Cassar Pullicino dwar il-folkor kien rikonoxxut fil-qasam internazzjonali. Fl-1946 sar membru tal-Folklore Society ta' Londra u wara tal-Accademia di Studi Superiori Phoenix (Ban). Kien membru fundatur tal-International Society for Folk Narrative Research(1962). Ippublika bosta artikli f'rivisti speċjalizzati bħal Folklore (Londra), Lares: Organo della Società di Etnografia Italiana (Ruma), Folklore (Napli), Journal of the English Folk Dance and Song Society (Londra), : Bulletin International etc Documentation Linguistique (Louvain), Folklore Review (Londra), Bulletin de Litterature Orale Arabo-Berbere (Pariġi), u Acta Ethnographica (Budapest).
Gotiku
daqsminuri|L-iskulturi tal-portal ċentrali tal-[[Katidral ta' Chartres.]] Il-Gotiku kien stil ta' arti Medjevali li żviluppa fit-Tramuntana ta' Franza mir-Rumanesk fis-seklu 12 W.K., immexxi mill-iżvilupp simultanju tal-arkitettura Gotika. Infirex fil-Punent tal-Ewropa kollha, u fil-biċċa l-kbira tat-Tramuntana u tan-Nofsinhar tal-Ewropa, kif ukoll fl-Ewropa Ċentrali, għalkemm qatt ma ħassar l-istil iktar klassiċi fl-Italja. Fl-aħħar tas-seklu 14 żviluppa l-istil sofistikat tal-qorti tal-Gotiku Internazzjonali, li baqa' jevolvi sal-aħħar tas-seklu 15. F'ħafna nħawi, speċjalment fil-Ġermanja, l-arti Gotika Aħħarija baqgħet għaddejja anke fis-seklu 16, qabel ma ħaditilha postha l-arti Rinaxximentali. Il-mezzi primarji fil-perjodu Gotiku kienu jinkludu l-iskulturi, il-pitturi f'panewijiet, il-ħġieġ ikkulurit, l-affreski u l-manuskritti bil-minjatura. Il-bidliet faċilment rikonoxxibbli fl-arkitettura mir-Rumanesk għall-Gotiku, u mill-Gotiku għar-Rinaxximent, tipikament jintużaw biex jiġu ddefiniti l-perjodi artistiċi fil-mezzi kollha, għalkemm l-arti figurattiva żviluppat b'pass differenti u b'bosta modi. daqsminuri|Il-ħġieġ ikkulurit tal-[[Kappella Mqaddsa ta' Pariġi, Franza.]] L-iżjed arti Gotika bikrija kienet l-iskultura monumentali, mal-ħitan tal-katidrali u l-abbaziji. Sikwit l-arti Kristjana kellha natura tipoloġika, u kienet tirrakkonta l-ġrajjiet tat-Testment il-Ġdid u tat-Testment l-Antik maġenb xulxin. Spiss kienu jintwerew xeni mill-ħajja tal-qaddisin. Ix-xbihat tal-Madonna nbidlu mill-għamla ikonika Biżantina għal omm iktar umana u premuruża, tfissed lill-Bambin Ġesù f'ħoġorha, b'imġiba raffinata ta' mara aristokratika.
F'dan il-perjodu nibtet l-arti sekolari biż-żieda tal-bliet, l-istabbiliment tal-universitajiet, iż-żieda fil-kummerċ, l-istabbiliment ta' ekonomija bbażata fuq il-flus u l-ħolqien ta' klassi tal-borgeżija li setgħet tikkummissjona x-xogħlijiet artistiċi u tkun patruna tal-arti, li wassal għall-proliferazzjoni tal-pitturi u tal-manuskritti bil-minjatura. Iż-żieda fil-litteriżmu u fl-għadd ta' letteratura vernakolari ħeġġew ir-rappreżentazzjoni ta' temi lajċi fl-arti. Bit-tkabbir tal-bliet, iffurmaw ix-xirkiet kummerċjali u spiss l-artisti kienu meħtieġa jkunu membri ta' xirka tal-pitturi. B'hekk, bis-saħħa tat-titjib fiż-żamma tar-rekords, iktar artisti huma magħrufa b'isimhom f'dan il-perjodu minn kwalunkwe perjodu preċedenti; xi artisti saħansitra ffirmaw l-opri tal-arti tagħhom.
Oriġini
daqsminuri|Id-Dittiku ta' Wilton (1395-1459). L-arti Gotika feġġet fl-Île-de-France, Franza, fil-bidu tas-seklu 12, fil-Knisja u Abbazija ta' St. Denis mibnija mill-patri superjuri Suger. F'qasir żmien l-istil infirex lil hinn mill-oriġini fl-arkitettura u fl-iskultura, kemm monumentali kif ukoll personali bħala daqs, fl-arti fuq it-tessuti, u fil-pittura, b'varjetà ta' forom, inkluż l-affreski, il-ħġieġ ikkulurit, il-manuskritti bil-minjatura, u l-pitturi f'panewijiet. L-ordnijiet monastiċi, speċjalment iċ-Ċisterċensi u l-Kartusjani, kienu bennejja importanti li xerrdu l-istil u żviluppaw varjanti distintivi tiegħu madwar l-Ewropa. Il-varjazzjonijiet reġjonali baqgħu importanti, anke meta sal-aħħar tas-seklu 14 kien evolva stil universali koerenti magħruf bħala l-Gotiku Internazzjonali, li kompla sal-aħħar tas-seklu 15 u lil hinn f'bosta nħawi. daqsminuri|Statwa Gotika Internazzjonali ta' Marija Maddalena tas-seklu 14 fil-Katidral ta' San Ġwann f'[[Toruń, il-Polonja.]] Għalkemm kien hemm ferm iktar arti Gotika lajka milli hu maħsub illum il-ġurnata, peress li ġeneralment il-probabbiltà li l-arti reliġjuża kienet tibqa' teżisti kienet ogħla mill-art lajka, proporzjon kbir tal-arti prodotta dak iż-żmien kien arti reliġjuża, kemm jekk ikkummissjonata mill-knisja kif ukoll minn xi ħadd lajk. L-arti Gotika spiss kienet tipoloġika fin-natura tagħha, u kienet tirrifletti twemmin li l-avvenimenti tat-Testment l-Antik kienu jidhru qabel dawk tat-Testment il-Ġdid, u li tabilħaqq din kienet l-importanza prinċipali tagħhom. Ix-xeni tat-Testment l-Antik u tat-Testment il-Ġdid kienu jintwerew maġenb xulxin f'xogħlijiet bħall-iSpeculum Humanae Salvationis, u t-tiżjin tal-knejjes. Il-perjodu Gotiku ħabat ma' żieda f'daqqa mill-ġdid fid-devozzjoni Marjana, fejn l-arti viżiva kellha rwol ewlieni. Xbihat tal-Madonna żviluppaw mit-tipi stilizzati formali Biżantini, sal-Inkurunazzjoni tal-Madonna, għal tipi iktar umani u intimi, u ċ-ċikli tal-Ħajja tal-Madonna kienu popolari ferm. Artisti bħal Giotto, Fra Angelico u Pietro Lorenzetti fl-Italja, u l-pitturi Olandiżi bikrin, ġabu magħhom ir-realiżmu u iktar umanità naturali fl-arti. L-artisti tal-Punent, u l-patruni tagħhom, saru ferm iktar kunfidenti fl-ikonografija innovattiva, u beda jkun hemm iktar oriġinalità, għalkemm il-forom ikkopjati baqgħu jintużaw mill-biċċa l-kbira tal-artisti.
L-ikonografija ġiet affettwata minn bidliet fit-teoloġija, fejn ix-xbihat tat-Tlugħ is-Sema tal-Madonna saru iktar komuni mill-Mewt tal-Madonna, u fil-prattiki ta' devozzjoni bħad-Devotio Moderna, li pproduċiet trattamenti ġodda ta' Kristu f'suġġetti bħar-Raġel tad-Duluri, Kristu Ħosbien u l-Pjetà, li enfasizzaw it-tbatija u l-vulnerabbiltà umana tiegħu, f'moviment parallel ma' dak tax-xbihat tal-Madonna. Anke fil-pitturi tal-Aħħar Ċena, Kristu beda jintwera jesponi sidru biex juri l-ġerħiet tal-Passjoni tiegħu. Il-qaddisin bdew jintwerew iktar spiss u l-pitturi ta' fuq l-artal bdew juru l-qaddisin relevanti għall-knisja jew għad-donatur partikolari, minflok Kurċifissjoni jew il-Madonna bil-Bambin fuq it-tron, jew inkella bdew jokkupaw l-ispazju ċentrali (dan speċjalment għal xogħlijiet iddisinjati għall-kappelli laterali). Matul dan iż-żmien bosta karatteristiċi ikonografiċi li oriġinaw minn apokrifi tat-Testment il-Ġdid gradwalment bdew jiġu eliminati taħt il-pressjoni tal-kleru, bħall-qwiebel fin-Natività, minkejja li oħrajn kien laħqu ġew stabbiliti wisq u ġew meqjusa li ma jagħmlux ħsara.
Etimoloġija
It-terminu "Gotiku" fil-qasam tal-arti inizjalment beda jintuża bħala sinonimu għal "Barbariku", u għaldaqstant kien jintuża bħala dispreġjattiv. Il-kritiċi tiegħu kienu jqisu dan it-tip ta' arti Medjevali bħala mhux mirqum u wisq imbiegħed mill-proporzjonijiet estetiċi u mill-għamliet tal-arti Klassika. L-awturi Rinaxximentali kienu jemmnu li s-Serqa ta' Ruma mit-tribujiet Gotiċi fl-410 kienet skattat id-deklin tad-dinja Klassika u tal-valuri kollha li huma kienu jgħożżu. Fis-seklu 15, diversi arkitetti u kittieba Taljani lmentaw li l-istili "barbariċi" ġodda li ffiltraw mit-Tramuntana tal-Alpi kienu ta' theddida simili għan-Neoklassiċiżmu promoss mir-Rinaxximent Bikri. Il-kwalifikatur "Gotika" għal din l-arti ntuża għall-ewwel darba f'ittra ta' Raffaello lill-Papa Ljun X għall-ħabta tal-1518 u sussegwentement sar popolari permezz tal-artist u l-kittieb Taljan Giorgio Vasari, li użah diġà fl-1530, u lill-arti Gotika sejħilha "diżordni" "mostruża u barbarika". Raffaello sostna li l-ħnejjiet ippuntati tal-arkitettura tat-Tramuntana kienu eku tal-għorfiet primittivi li l-abitanti Ġermaniċi tal-foresti kienu jibnu billi jgħawġu s-siġar flimkien – leġġenda li tfaċċat ferm iktar 'il quddiem b'mod iktar pożittiv fil-kitbiet tal-moviment Romantiku Ġermaniż. L-"arti Gotika" ġiet ikkritikata bis-saħħa mill-awturi Franċiżi bħal Boileau, La Bruyère, Rousseau, qabel ma saret forma rikonoxxuta ta' arti, u t-terminoloġija saret fissa. Molière kien magħruf jikkummenta dwar il-Gotiku: Il-gosti tossiċi tal-monumenti Gotiċi,
Dawn il-mostri odjużi ta' sekli ta' injoranza,
Li l-kurrenti barbari mexxew 'il quddiem. Fil-bidu tagħha, l-arti Gotika kienet tissejjaħ "xogħol Franċiż" (Opus Francigenum), u b'hekk dan juri l-prijorità ta' Franza fil-ħolqien ta' dan l-istil.
Pittura
Il-pittura bl-istil Gotiku ma kinitx teżisti sal-ħabta tal-1200, iktar minn 50 sena wara l-bidu tal-arkitettura u tal-iskultura Gotika. It-tranżizzjoni mir-Rumanesk għall-Gotiku huwa tassew impreċiż u mhix tranżizzjoni netta xejn. Id-dettalji ornamentali Gotiċi spiss ġew introdotti qabel ma tfaċċaw wisq bidliet fl-istil tal-figuri jew tal-kompożizzjonijiet infushom. Imbagħad il-figuri saru iktar animati fil-pożi u fl-espressjoni ta' wiċċhom, spiss kienu jkunu iżgħar meta mqabbla mal-isfond tax-xeni, u kienu jiġu rranġati b'mod iktar ħieles fl-ispazju tal-pittura, meta kien ikun hemm fejn. Din it-tranżizzjoni seħħet l-ewwel fl-Ingilterra u fi Franza għall-ħabta tal-1200, fil-Ġermanja għall-ħabta tal-1220 u fl-Italja għall-ħabta tal-1300. Il-pittura matul il-perjodu Gotiku kienet tiġi pprattikata fuq erba' mezzi primarji: l-affreski, il-pitturi fuq il-panewijiet, il-manuskritti bil-minjatura u l-ħġieġ ikkulurit.
Affreski
L-affreski baqgħu jintużaw bħala l-mezz prinċipali tan-narrattiva tal-pittura mal-ħitan tal-knejjes fin-Nofsinhar tal-Ewropa bħala kontinwazzjoni tat-tradizzjonijiet Kristjani Bikrin u Rumaneski. B'kumbinazzjoni, id-Danimarka u l-Iżvezja kkonservaw l-ikbar gruppi ta' affreski fil-knejjes bl-istil Biblia pauperum, li normalment kien ikun estiż sal-volti trasversali mibnija reċentement. Kemm fid-Danimarka kif ukoll fl-Iżvezja, l-affreski kważi ġew mgħottija għalkollox bil-ġir wara r-Riformazzjoni li kienet ippreservathom, iżda wħud baqgħu mhux mimsusa mill-ħolqien tagħhom. Fost l-ifjen eżempji mid-Danimarka hemm dawk tal-Mastru ta' Elmelunde mill-gżira Daniża ta' Møn li żejjen il-knejjes ta' Fanefjord, ta' Keldby u ta' Elmelunde. Albertus Pictor x'aktarx li huwa l-iżjed artist magħruf sew tal-affreski minn dak iż-żmien li ħadem fl-Iżvezja. Eżempji ta' knejjes Żvediżi b'affreski ppreservati sew jinkludu l-knejjes ta' Tensta, ta' Gökhem u ta' Anga.
Ħġieġ ikkulurit
Fit-Tramuntana tal-Ewropa, il-ħġieġ ikkulurit kien forma importanti u prestiġjuża ta' pittura sas-seklu 15, meta ħaditilha postha l-pittura fuq il-panewijiet. L-arkitettura Gotika żidiet ferm l-ammont ta' ħġieġ fil-binjiet kbar, parzjalment biex ikun hemm lok għal spazji kbar ta' ħġieġ, bħal fir-rużuni. Fil-parti bikrija ta' dak il-perjodu kienet tintuża primarjament iż-żebgħa sewda u l-ħġieġ ikkulurit ċar jew b'kuluri jgħajtu, iżda fil-bidu tas-seklu 14 l-użu ta' komposti tal-fidda, impittra fuq il-ħġieġ li mbagħad kien jiddaħħal fil-fran, biex b'hekk setgħu jinkisbu għadd ta' varjazzjonijiet ta' kuluri, iċċentrati fuq l-isfar, sabiex jintużaw mal-ħġieġ ċar fuq opra waħda. Sal-aħħar tal-perjodu, id-disinni kulma jmur bdew jużaw biċċiet kbar tal-ħġieġ impitter, bl-isfar bħala l-kulur dominanti, u ftit biċċiet relattivament iżgħar b'kuluri oħra.
Manuskritti u stampar
Il-manuskritti bil-minjaturi jirrappreżentaw l-iżjed rekord komplut tal-pittura Gotika, u jipprovdu rekord tal-istili f'postijiet fejn ma għad fadal l-ebda xogħol monumentali. L-iżjed manuskritti bikrin mimlijin illustrazzjonijiet Gotiċi Franċiżi jmorru lura għal nofs is-seklu 13. Bosta manuskritti bil-minjatura kienu Bibbji rjali, għalkemm il-kopji tas-Salmi tal-Bibbja kienu jinkludu illustrazzjonijiet ukoll; is-Salmi Pariġini ta' San Alwiġi, li jmorru lura mill-1253 sal-1270, fihom 78 paġna mimlija minjatura b'żebgħa tempera u folji tad-deheb.
Matul l-aħħar tas-seklu 13, l-iskribi beda joħolqu kotba tat-talb għall-fidili, spiss magħrufa bħala l-kotba tas-sigħat minħabba l-użu tagħhom f'ħinijiet partikolari tal-jum. Fost l-iżjed bikrin hemm eżempju ta' William de Brailes li milli jidher inkiteb għal fidila mhux magħrufa f'villaġġ żgħir qrib Oxford għall-ħabta tal-1240. In-nobbli sikwit kienu jixtru dawn it-testi, u kienu jħallsu somom tajbin għall-minjaturi dekorattivi; fost l-iżjed ħallieqa magħrufa ta' dawn il-minjaturi hemm Jean Pucelle, u s-Sigħat ta' Jeanne d'Evreux tiegħu ġew ikkummissjonati mir-Re Karlu IV bħala rigal għar-reġina tiegħu, Jeanne d'Évreux. L-elementi tal-Gotiku Franċiż preżenti f'dawn ix-xogħlijiet jinkludu l-użu ta' gwarniċi dekorattivi fil-paġni b'elementi mill-arkitettura ta' dak iż-żmien, fosthom figuri twal u dettaljati. L-użu ta' indikaturi spazjali bħala elementi ewlenin u ta' karatteristiċi naturali bħal siġar u sħab jindikaw ukoll l-istil Gotiku Franċiż tal-minjatura.
Pitturi tal-artali u fuq il-panewijiet
Il-pitturi biż-żejt fuq it-tila ma sarux popolari qabel is-sekli 15 u 16 u kienu ċentrali għall-arti Rinaxximentali. Fit-Tramuntana tal-Ewropa, l-iskola importanti u innovattiva tal-pitturi Olandiżi Bikrin essenzjalment hija stil Gotiku, iżda tista' titqies ukoll bħala parti mir-Rinaxximent tat-Tramuntana, peress li kien hemm dewmien twil qabel ma t-tqanqil mill-ġdid tal-interess Taljan fil-Klassiċiżmu kellu impatt kbir fit-Tramuntana. Pitturi bħal Robert Campin u Jan van Eyck użaw it-teknika tal-pitturi biż-żejt biex joħolqu xogħlijiet b'dettalji żgħar ħafna, b'perspettiva korretta, fejn ir-realiżmu apparenti ġie kkombinat mas-simboliżmu kumpless ferm li joħroġ fid-dieher preċiżament mid-dettall realistiku li setgħu jinkludu, saħansitra f'xogħlijiet żgħar. Fil-pitturi Olandiżi bikrin, mill-iktar bliet sinjuri tat-Tramuntana tal-Ewropa, realiżmu ġdid b'bosta dettalji fil-pittura biż-żejt ġie kkombinat ma' allużjonijiet teoloġiċi sottili u kumplessi, espressi preċiżament permezz ta' konfigurazzjonijiet ddettaljati ferm ta' xeni reliġjużi. Il-Pala ta' Mérode (is-snin 20 tas-seklu 15) ta' Robert Campin u t-Tlugħ is-Sema ta' Van Eyck f'Washington jew il-Madonna tal-Kanċillier Rolin (it-tnejn tas-snin 30 tas-seklu 15 ta' Jan van Eyck) huma eżempji ta' dan. Fost is-sinjuri, il-pitturi fuq panewijiet żgħar, kulma jmur bdew isiru popolari ferm anke l-polittiċi ta' pitturi biż-żejt, spiss b'ritratti tad-donaturi fil-ġnub, għalkemm spiss ferm iżgħar mill-Madonna jew mill-qaddisin stess. Dawn normalment kienu jintwerew fid-djar.
Skultura monumentali
The Gothic period is essentially defined by Gothic architecture, and does not entirely fit with the development of style in sculpture in either its start or finish. The facades of large churches, especially around doors, continued to have large tympanums, but also rows of sculpted figures spreading around them.
L-istatwi fil-Portal (Irjali) tal-Punent tal-Katidral ta' Chartres (għall-ħabta tal-1145) huma mtawlin b'mod eleganti iżda eżaġerat, iżda dawk fit-transett tal-Portal tan-Nofsinhar, mill-1215-1220, għandhom stil iktar naturalistiku u iktar maqtugħin mill-ħajt ta' warajhom, kif ukoll xi sensibilizzazzjoni dwar it-tradizzjoni klassika. Dawn ix-xejriet tkomplew fil-Portal tal-Punent tal-Katidral ta' Reims xi snin wara, fejn il-figuri kważi ġejjin għat-tond, kif saret drawwa meta l-Gotiku nfirex madwar l-Ewropa. Il-Katidral ta' Bamberg x'aktarx li għandu l-ikbar ġabra ta' skulturi tas-seklu 13, li jilħqu l-qofol tagħhom fl-1240 bir-Rikkieb ta' Bamberg, l-ewwel statwa ekwestri ta' daqs reali fl-arti tal-Punent mis-seklu 6.
"Fl-Italja, il-Vanġelu tal-Gotiku ġie pprietkat mill-pulpti mhux mit-timpani, u l-unità tal-ħsieb tal-iskultur kienet opra tal-arti awtokonsistenti u awtonoma" (John Pope-Hennessy). Nicola Pisano (1258-1278) u ibnu Giovanni żviluppaw stil li spiss jissejjaħ Proto-Rinaxximent, bla dubju influwenzat mis-sarkofagi Rumani u kompożizzjonijiet sofistikati u ffullati, inkluż trattament simpatiku tan-nudità, f'panewijiet bir-riljievi fuq il-pulptu tal-Katidral ta' Siena (1265-1268), il-Funtana Maġġuri f'Perugia, u l-pulptu ta' Giovanni f'Pistoia tal-1301.
L-effiġji tal-oqbra ta' daqs reali bil-ġebel jew bl-alabastru saru popolari fost is-sinjuri, u evolvew oqbra grandjużi fuq diversi livelli, u l-Oqbra tal-iScaligeri ta' Verona tant kienu kbar li kellhom jitressqu 'l barra mill-knisja. Sas-seklu 15 kien hemm industrija li tesporta r-riljievi tal-artali bl-alabastru ta' Nottingham fi gruppi ta' panewijiet fil-biċċa l-kbira tal-Ewropa għall-parroċċi li ma kinux jifilħu jixtru retabli tal-ġebel.
Skultura portabbli
It-tinqixiet żgħar, l-iktar għas-suq tan-nisa, saru industrija konsiderevoli f'Pariġi u xi ċentri oħra. Tipi ta' avorju kienu jinkludu polittiċi devozzjonali żgħar, figuri uniċi, speċjalment tal-Madonna, kaxxetti bil-mirja, moxtijiet, u sniedaq elaborati b'xeni Romantiċi, użati bħala rigali tal-għerusija. L-għonja ħafna kienu jikkollezzjonaw opri tal-ħadid elaborati bil-ġojjelli u biż-żmalt, kemm lajċi kif ukoll reliġjużi, bħar-Relikwarju tal-Kuruna Mqaddsa tax-Xewk ta' Duc de Berry, sa ma bdew jispiċċaw bla flus, u reġgħu bdew idewbu l-minerali għall-flus kontanti. L-iskulturi Gotiċi indipendenti mit-tiżjin arkitettoniku nħolqu primarjament bħala oġġetti ta' devozzjoni għad-dar jew maħsuba bħala donazzjonijiet għall-knejjes lokali, għalkemm riljievi żgħar bl-avorju, bl-għadam u bl-injam ikopru suġġetti reliġjużi u lajċi, u kienu jintużaw għall-knejjes kif ukoll għad-djar. Dawn l-iskulturi nħolqu minn artiġjani urbani, u l-iżjed tema komuni għall-istatwi tridimensjonali żgħar hija l-Madonna waħedha jew bil-Bambin. Pariġi kienet iċ-ċentru prinċipali tax-xogħol bl-avorju, u dan ix-xogħol kien jiġi esportat lill-biċċa l-kbira tat-Tramuntana tal-Ewropa, minkejja li l-Italja wkoll kellha produzzjoni konsiderevoli. Eżemplar ta' dawn l-iskulturi indipendenti tinsab fost il-kollezzjonijiet tal-Knisja u l-Abbazija ta' St. Denis; il-Madonna bil-Bambin miksija bil-fidda tmur lura għall-1339 u fiha l-Madonna hija mgeżwra f'mantell kbir u qed iżżomm lill-Bambin Ġesù f'idejha. Kemm is-sempliċità tal-mantell kif ukoll l-età tenera tal-Bambin huma temi li ġew ripetuti fi skulturi oħra fit-Tramuntana tal-Ewropa li jmorru lura għas-seklu 14 u l-bidu tas-seklu 15. Kull skultura turi evoluzzjoni mill-istil tawwali u riġidu bikri, li kien għadu parzjalment Rumanesk, għal sensazzjoni spazjali u naturalistika fl-aħħar tas-seklu 12 u l-bidu tas-seklu 13. Suġġetti oħra tal-iskulturi Gotiċi Franċiżi kienu jinkludu figuri u xeni mil-letteratura popolari ta' dak iż-żmien. Xeni mill-poeżija tat-troubadours kienu partikolarment popolari fost l-artiġjani tal-kaxxetti bil-mirja u l-kaxxi żgħar, x'aktarx li kienu jintużaw min-nisa. Is-Senduq bix-Xeni Romantiċi (Walters 71264) tal-1330-1350 huwa eżempju tassew kbir mhux tas-soltu bi spazju għal għadd ta' xeni minn sorsi letterarji differenti.
Tifkiriet ta' pellegrinaġġi lejn is-santwarji, bħal domni, medalji u ampulli tat-tafal jew taċ-ċomb bix-xbihat kienu popolari u rħas ukoll. L-ekwivalenti lajċi tagħhom, l-armi, kien ikollhom sinjali ta' lealtà jew alleanza fewdali u politika li bdiet titqies bħala theddida soċjali fl-Ingilterra taħt il-"fewdaliżmu illeġittimu". Il-forom iktar irħas xi kultant kienu jingħataw b'xejn, bħal fil-każ tat-13,000 arma tad-drapp ordnati fl-1483 mir-Re Rikkardu III tal-Ingilterra, bl-emblema tiegħu ta' ċingjal abjad għall-investitura ta' ibnu Dwardu bħala l-Prinċep ta' Wales, li kien għadd kbir ħafna meta titqies il-popolazzjoni ta' dak iż-żmien. Il-Ġojjell taċ-Ċinju ta' Dunstable, immudellat għalkollox bid-deheb u biż-żmalt, huwa verżjoni ferm iktar esklużiva, li kienet tingħata lil xi ħadd qrib jew importanti ħafna għad-donatur.
FK Leotar
FK Leotar (Serb Ċirilliku: ФК Леотар) huwa klabb tal-futbol professjonali bbażat fil-belt ta' Trebinje fir-Republika Srpska, Bożnija u Ħerżegovina. Huma jilgħabu fil-Premier League tal-Bożnija u Ħerżegovina. Il-grawnd tal-klabb huwa Stadion Police li jesa' 8,500 spettaturi u l-klabb huwa mlaqqam "Tigrovi" ("Tigri").
Il-klabb twaqqaf fl-1925, Leotar kienu membri tal-Kampjonat tar-Republika Srpska wara l-kunflitt tal-Bożnija, huwa rebħu l-istagun finali tagħhom qabel l-integrazzjoni fl-2002. Fl-ewwel staġun tagħhom fil-Premier League tal-Bożnija u Ħerżegovina, Leotar rebħu l-unika kampjonat nazzjonali tagħhom u kwalifikaw għall-UEFA Champions League.
Unuri
Premijer Liga: (1) Kampjonat tar-Republika Srpska: (1) Tazza Republika Srpska: (2)
Gurban Gurbanov
Gurban Gurbanov (twieled fit-13 ta' April 1972) huwa eks-plejer u kowċ tal-futbol Ażerbajġani. Bħalissa huwa l-kowċ ta' Qarabağ. Huwa lagħab fil-pożizzjoni ta' attakkant. Huwa beda fil-klabb lokali Dashgyn Zagatala fl-1989, Gurbanov kellu karriera dekorata professjonali ta' 17-il sena. Huwa skorja 174 gowl fi 396 logħba tal-kampjonat.
Karriera
Hu beda l-karriera tiegħu ma' Dashgyn Zagatala, u mbagħad lagħab għall-Mertskhali Ozurgeti, Turan Tovuz, Kur-Nur, Neftchi Baku, Dinamo Stavropol, Baltika Kaliningrad, Fakel Voronezh u Volgar Gazprom. L-aħħar klabb li hu lagħab fi ħdanu kien Inter Baku. Fl-istaġun 1996-97, Gurbanov kien l-iskorer ewlieni fil-Premier League Ażerbajġan għal Neftchi b'25 gowl. Fl-2013, l-attakkant kien kiseb l-unur tal-Player tas-Sena tal-Ażerbajġan.
Internazzjonali
Huwa għamel id-debutt għat-tim nazzjonali fl-ewwel logħba tiegħu fis-17 ta' Settembru 1992, u minn Jannar 2006 huwa skorja 14-il gowl f'66 logħba internazzjonali, li huwa rikordju nazzjonali tal-aqwa skorer tat-tim.
Maniġerjali
Fl-2010, huwa sar l-aktar kowċ ta' suċċess mill-Ażerbajġan fil-kompetizzjonijiet Ewropej, fejn rebaħ 11-il logħba.
Lierse SK
Koninklijke Lierse Sportkring, spiss magħrufa sempliċement bħala Lierse huwa klabb tal-futbol professjonali Belġjan, mill-belt ta' Lier fil-provinċja ta' Antwerp. Lierse bdew jilgħabu fl-Ewwel Diviżjoni Belġjana mill-istaġun 2010-11 u huma diġà rebħu l-kompetizzjoni 4 darbiet. Huma wkoll rebħu żewġ Tazzi Belġjani. Lierse huwa wieħed mill-5 klabbs Belġjani li lagħbu fil-fażi tal-gruppi tal-UEFA Champions League ma' Anderlecht, Club Brugge, Genk u Standard. L-iktar plejer li għamel apparenzi mal-klabb huwa Bernard Voorhoof b'61 dehra għall-Belġju, kollha meta kien ma Lierse. Bi 30 gowl, ukoll huwa l-aqwa skorer tat-Tim nazzjonali Belġjan flimkien ma' Paul Van Himst.
Il-klabb twaqqaf fl-1906 u dawn ġew promossi l-ewwel darba għall-ewwel diviżjoni fl-istaġun 1927-28. Lierse kienu ta' suċċess fl-ewwel diviżjoni sal-aħħar tat-Tieni Gwerra Dinjija, huma rebħu 2 titoli u spiċċaw biss 4 darbiet barra mill-ewwel ħamsa. Fl-aħħar tal-istaġun 1947-48, kienu relegati għat-tieni diviżjoni. Lierse gawdu żewġ perjodi aktar fl-ogħla livell, kull darba b'rebħa ta' kampjonat (bejn l-istaġuni 1953-54 u 1985-86 u bejn l-istaġuni 1988-89 u 2006-07).
Lierse jilgħabu l-logħob f'darhom ġewwa Herman Vanderpoortenstadion li jinsab f'Lier, li huwa magħruf ukoll bħala 'Het Lisp', minħabba li l-istadju jinsab fil-lokal jismu Lisp. Huma għandhom kuluri isfar u iswed. Il-klabb kien inxtara reċentement minn negozjant Eġizzjan jismu Maged Samy, li jippossjedi wkoll KV Turnhout u Wadi Degla FC fl-Eġittu li għandha kuntratt sportiv ma' Arsenal. Huwa xtara l-klabb billi ħallas id-djun tiegħu.
Snin bikrija
Fl-1904, Gustaaf Van Den Roye tgħallem dwar il-logħba tal-futbol f'Antwerp u ġie affaxxinat dwar dan. Huwa xtara ballun awtentiku biex jilagħab il-logħba fil-lokal tiegħu ta' Lier. L-ewwel logħob kienu lagħbu fuq terren ta' proprjetà tal-lokali graf Marnix de Sainte-Aldegonde. Il-bdiewa lokali ma kinux kuntenti u l-pulizija kellha tintervjeni. Il-graf kien infurmat b'dak li ġara u talab lil Van Den Roye li jiġi u jara lilu. Meta Van Den Roye qal lil Graf dwar l-intenzjoni tiegħu biex joħloq klabb tal-futbol attwali u enfasizza d-diffikultajiet li kellu jħabbat wiċċu magħhom, Il-Graf wiegħdu terren li jista' jservi bħala grawnd tal-futbol.
Fis-6 ta' Marzu 1906, waqt laqgħa fokali imsejħa De Roskam klabb tal-futbol twaqqaf, imsemmi Liersche Sportkring. Lierse kien twieled u l-ewwel bord kien stabbilit: Gerard Quaeyhaegens bħala ċermen, Gust van den Roye bħala segretarju u Georges Peeters bħala teżorier. Graf Marnix de Sainte-Aldegonde qablu biex isir president onorarju.
Sentejn wara l-fondazzjoni tal-klabb, f'Settembru 1908, Lierse sar membru tal-Assoċjazzjoni Rjali tal-futbol Belġjan, fejn bdew jilagħbu fl-aktar livell baxx tal-Futbol Belġjan. Fl-1913 il-klabb għamel l-ewwel impatt tiegħu fil-futbol Belġjan, meta sar l-ewwel klabb li kien jikkompeti fil-kampjonat reġjonali biex jilħaq il-kwarti tal-finali tat-Tazza Belġjana. Il-klabb telgħa permezz tal-gradi tal-futbol Belġjan. Fl-1922, wara li rebħu r-rawnd tal-play-off Lierse kisbu l-promozzjoni għall-livelli nazzjonali tal-Futbol Belġjan, li huma qatt ma ħallew s'issa.
1927-1948: L-ewwel perjodu fl-ogħla livell
Ħames snin wara li laħqu l-livelli nazzjonali, fl-1927, Lierse saru ċampjins f'diviżjoni 1 it-tieni livell tal-futbol Belġjan, b'żewġ punti vantaġġ fuq RSC Anderlecht. Billi għamlu dan, Lierse irnexxielhom jiġu promossi għall-ogħla livell għall-ewwel darba fl-istorja tagħhom. Dan l-ewwel perjodu fl-ogħla livell wera ħafna suċċess immedjatament kif Lierse saru ċampjins għall-ewwel darba fl-1932. Fi 12-il staġun li segwew huma spiċċaw biss darba taħt l-ewwel ħamsa, huma ġew it-tieni post darbtejn fl-1935 u fl-1939, u rebħu l-kampjonat mill-ġdid fl-1941 (mhux uffiċjali minħabba t-Tieni Gwerra Dinjija) u fl-1942.
Joseph Zerafa
Joseph Zerafa (twieled fil-31 ta' Mejju 1988) huwa plejer tal-futbol Malti li jilgħab bħala difensur xellugi ma' Hibernians.
Karriera
Joseph beda l-karriera tiegħu meta kellu sitt snin ma' Sirens. Is-sena ta' wara ngħaqad mal-mixtla tar-raħal tiegħu, Mġarr United fejn għamel magħhom erba' snin oħra. Fl-età ta' 13-il sena, Joseph mar mal-mixtla ta' Hibernians u għamel sentejn. Fis-sena 2005 issieħeb ma' Birkirkara.
Zerafa iddebutta fil-Premier League Malti fl-istaġun 2005–06, liema staġun Birkirkara rebħu t-titlu. Joseph skorja l-ewwel gowl tiegħu kontra Msida Saint-Joseph meta t-tim tiegħu rebaħ 2–1. Fl-istaġun 2010–11 Joseph estenda l-kuntratt tiegħu għal tlett snin oħra f'Ġunju 2011.
Godwin McKay
Godwin McKay (twieled fl-20 ta' Lulju 1995) huwa plejer tal-futbol Malti li jilgħab bħala midfilder ma' Marsa.
Joseph Zerafa
Karriera
Fl-istaġun 2011–12, il-prestazzjonijiet ta' Zerafa wassluh sabiex jisstabbilixxi ruħu bħala wieħed mill-aħjar difensuri xellugin fil-Premier League.
Godwin McKay
Karriera
Godwin beda l-karriera tiegħu meta kellu ftit snin ma' Mosta iżda wara mexa ma' Birkirkara. Il-prestazzjonijiet tiegħu mat-timijiet taż-żgħażagħ wassluh sabiex jiddebutta mat-tim tal-kbar fir-rebħa ta' 3–0 kontra Floriana. Hu ġie msejjaħ ukoll mat-tim nazzjonali Malti ta' taħt id-19-il sena.
Joseph Zerafa
Internazzjonali
Fit-2 ta' Ġunju 2012, huwa għamel id-debutt kbir tiegħu għat-tim nazzjonali Malti fir-rebħa ta' 2–0 kontra il-Lussemburgu.
Godwin McKay
Ħajja personali
L-aktar plejer favorit tiegħu huwa Cristiano Ronaldo u t-tim favorit huwa Real Madrid. Minbarra l-futbol, il-passatemp favorit tiegħu huwa t-tisjir. L-aqwa xewqa ta' Godwin hija li jilħaq l-ogħla livell tal-futbol fil-karriera tiegħu.
Lierse SK
1927-1948: L-ewwel perjodu fl-ogħla livell
It-Tieni Gwerra Dinjija kellha l-impatt tagħha fuq il-klabb. Żewġ plejers tal-klabb, il-gowler nazzjonali Frans Christiaens u Frans Vervoort mietu matul bambardamenti alleati fuq fabbrika Ġermaniża okkupata ġewwa Mortsel. Anka Jules Van Craen, l-aqwa skorer tal-Kampjonat Belġjan fl-istaġun 1943 miet matul il-gwerra. Fl-istaġun 1944-1945, Lierse, flimkien ma' tliet klabbs oħra miż-żona ta' Antwerp, ma kkompetewx fil-kampjonat, minħabba l-bambardamenti Ġermaniżi fil-Port ta' Antwerp. Dawn il-fatti, flimkien ma' wħud mill-plejers anzjani li se jirtiraw ikkawża l-klabb li jonqos sakemm huma spiċċaw fil-qiegħ tal-kampjonat fl-1948. Wara 21 sena fl-ogħla livell, Lierse kienu relegati għall-ewwel darba fl-istorja tagħhom.
1953-preżent
Ħames snin wara, fl-1953 Lierse kisbu l-promozzjoni lura għall-ogħla livell. Fl-1960, Lierse rebħu t-tielet titolu tal-kampjonat tagħhom, u ddistingwew ruħhom fil-livell Ewropew. Fl-1969, Lierse rebħu t-Tazza Belġjana għall-ewwel darba. Fil-21 ta' Settembru 1971 kien ġurnata li l-partitarji ta' Lierse qatt ma jinsew. Ġimagħtejn qabel, Lierse tilfu 0-2 ġewwa darhom għall-bosta superjuri Leeds United fl-ewwel rawnd tat-Tazza UEFA. Ħadd ma stenna li Lierse kienu se jirbħu ġewwa Leeds, iżda fid-90 minuta,il-bord tal-iskor qrat li Lierse kienu rebħu improbabbli 0-4, u Leeds, id-detenturi tat-Tazza kienu eliminati. Fl-1986 Lierse reġgħu waqgħu relegati, iżda kienu promossi lura għall-ogħla diviżjoni fl-1988. Lierse kien wieħed mill-aqwa klabbs Belġjani kif ukoll kellhom prijorità għolja. Klabbs sinjuri bħal Anderlecht u Club Bruges kienu ssaltnu supremi fil-Kampjonat Belġjan. Fl-1997 ġara xi ħaġa li ħadd ma ħaseb li tista tkun possibbli, Lierse saru ċampjins tal-kampjonat mill-ġdid. Sentejn wara fl-1999, Lierse rebħu it-Tazza Belġjana mill-ġdid.
Marċell Mizzi
Marċell Mizzi (Rabat (Għawdex), 15 ta' Marzu 1922 - Rabat (Għawdex), 4 ta' Frar, 2013) kien politiku u kittieb Malti.
Studja fl-iskola tal-Gvern, fil-Liceo u l-Università ta' Malta. Ħadem bħala għalliem fl-iskejjel Primarji u Sekondarji tal-Gvern u tal-Knisja u ta' Prokuratur Legali. Bejn l-1955 u l-1958 u mill-1963 sal-1966 kien Membru tal-Parlament.
Ippubblika poeżiji, stejjer qosra u artikli f'rivisti (Leħen Malti u Il-Malti) u f'ġurnali (Leħen is-Sewwa u Il-Ħajja); ittraduċa ''Treasure Island ta' Robert Louis Stevenson li ppubblika f'puntati f' It-Torċa''. Fl-1997, ippubblika il-Ktieb Il-Mewt taż-Żgħażagħ u poeżiji oħra.
Climats u Terroirs ta' Bourgogne
daqsminuri|Il-climat tal-Clos de Veugeot. Il-Climats u t-Terroirs ta' Bourgogne huma pajsaġġ kulturali u sensiela ta' siti li jirrappreżentaw il-prattiki tal-vitikultura tar-reġjun tal-inbejjed ta' Bourgogne, Franza. Il-climats huma rqajja' tal-art żgħar u delimitati bir-reqqa li jvarjaw bejniethom bħala mikroklima, ġeografija, ħamrija u tip ta' għeneb. Il-climats ta' Bourgogne huma l-post fejn twieldet is-sistema tat-terroirs tal-inbid Franċiż, fejn kull reġjun ġeografiku għandu l-inbid uniku tiegħu stess. Ir-reġjun tniżżel fil-lista tas-Siti ta' Wirt Dinji tal-UNESCO fl-2015 minħabba l-importanza storika tiegħu u l-importanza li għandu fil-produzzjoni u fl-iżvilupp tal-inbid.
Deskrizzjoni u Storja
xellug|daqsminuri|263x263px|Il-pajsaġġ tal-vitikultura ta' Bourgogne. Dan is-Sit ta' Wirt Dinji tal-UNESCO huwa magħmul minn żewġ komponenti: l-ewwel komponent huwa ċ-ċentru storiku ta' Dijon, fejn ġew definiti bir-reqqa l-irqajja' tal-art jew il-climats u fejn ilhom irregolati mill-Medju Evu. It-tieni komponent tas-sit jinkludi l-vinji u s-siti tal-produzzjoni tal-inbid qrib ir-raħal ta' Beaune u r-reġjuni tal-Côte de Nuits u tal-Côte de Beaune fin-Nofsinhar ta; Dijon. Ir-reġjun huwa kkaratterizzat minn ħamrija tat-tafal u tal-ġebla tal-ġir, iżda l-varjetà estrema fil-kompożizzjoni tal-ħamrija, fil-mikroklima u fil-ġeografija wasslet għal diversità kbira ta' nbejjed. B'kollox jeżistu bejn wieħed u ieħor 1,247 climat differenti, u kull roqgħa tal-art għandha d-definizzjoni partikolari tagħha stess kif ukoll iċ-ċertifikazzjoni tagħha stess tad-denominazzjoni Appellation d'origine contrôlée (AOC) jew id-Denominazzjoni ta' Oriġini Kontrollata (DOK). Bosta mill-konfini ta' dawn l-irqajja' tal-art (immarkati permezz ta' mogħdijiet, ħitan tas-sejjieħ, ċnut jew xatbiet) inbnew fl-1938 u għadhom viżibbli sa llum il-ġurnata.
Fis-sekli 5 u 6, bit-tifrix tal-Kristjaneżmu fir-reġjun, ġew stabbiliti l-vinji fix-xaqlibiet tal-Côtes. L-iżvilupp tal-Ordni taċ-Ċisterċensi fis-seklu 11 u s-sjieda tal-vinji fost il-membri tal-borgeżija fis-sekli 12 u 13 ikkontribwew għan-natura diviża f'pajsaġġ ta' bosta rqajja' tal-art. Fis-seklu 16 ġie żviluppat il-kunċett tal-climats, u b'hekk kull roqgħa tal-art seta' jkollha l-inbid tagħha stess. Din is-sistema żviluppat fid-denominazzjoni Franċiża tal-AOC u fil-kunċett attwali tad-deskrizzjoni tal-inbejjed skont il-post preċiż minn fejn jiġu prodotti.
Sit ta' Wirt Dinji
daqsminuri|Il-Hostel Dieu f'Beaune. Il-Climats u t-Terroirs ta' Bourgogne ġew iddeżinjati bħala Sit ta' Wirt Dinji tal-UNESCO fl-2015.
Il-valur universali straordinarju tas-sit ġie rrikonoxxut abbażi ta' żewġ kriterji tal-għażla tal-UNESCO: il-kriterju (iii) "Xhieda unika jew minn tal-inqas eċċezzjonali ta' tradizzjoni kulturali jew ta' ċivilizzazzjoni li għadha ħajja jew li għebet"; u l-kriterju (v) "Eżempju straordinarju ta' insedjament uman tradizzjonali, ta' użu tal-art jew ta' użu tal-baħar, li jirrappreżenta kultura (jew kulturi), jew interazzjoni umana mal-ambjent, speċjalment meta jkun sar vulnerabbli minħabba l-impatt ta' bidla irreversibbli".
Lista ta' pajjiżi membri tal-Commonwealth tan-Nazzjonijiet
right|thumb|350px|Membri kurrenti tal-Commonwealth (blu), membri sospiżi kurrenti (aħdar), u membri passati (oranġjo).
Il-Commonwealth tan-Nazzjonijiet hi organizzazzjoni ta' stati sovrani, li ħafna minnhom kienu jiffurmaw parti mill-Imperu Ingliż. Dawn il-pajjiżi jikkollaboraw flimkien u jaħdmu sabiex, fost oħrajn, jippromwovu d-demokrazija, id-drittijiet tal-bniedem, it-tmexxija tajjeb, il-libertà tal-persuna umana, il-kummerċ ħieles, u l-paċi fid-dinja.
L-Organizzazzjoni taf il-bidu tagħha bl-Istatut ta' Westminster tal-1931, liema statut jgħid li l-pajjiżi membri tal-Commonwealth huma indaqs u għandhom ilkoll l-istess importanza. Il-Commonwealth għandha bħala l-kap tagħha, kariga ċerimonjali u li hi preżentament okkupata mill-Reġina Eliżabetta II tal-Ingilterra. Barra minn hekk, ir-Reġina hi ukoll il-Monarka ta' sittax-il pajjiż membru tal-Commonwealth.
Preżentament hemm 53 pajjiż membru, li b'kollox jagħmlu mal-1.9 billjun ruħ.
Jean Pierre Mifsud Triganza
Jean Pierre Mifsud Triganza (twieled fl-20 ta' Novembru 1981) huwa plejer tal-futbol Malti li jilgħab bħala attakkant mal' Żabbar St. Patrick.
Floriana
Mifsud Triganza beda l-karriera tiegħu ma' Floriana u ġie promoss mal-ewwel tim matul l-istaġun 2000–01. Hu deher darbtejn u skorja l-ewwel gowl tiegħu fi dro ta' 1-1 kontra Naxxar Lions fis-17 ta' Settembru 2000.
Sabiex jikseb iktar esperjenza, Mifsud Triganza ġie misluf għall-bqija tal-istaġun lill-klabb tat-Tielet Diviżjoni, Msida St. Joseph. Hu kien figura prinċipali tat-tim hekk kif bis-17-il gowl tiegħu hu għen fil-promozzjoni awtomatika. Għall-istaġun ta' wara baqa' misluf mat-tim Misidjan, u għal darb'oħra rnexxielu jirrepetti l-istaġun pożittiv meta skorja 24 gowl u akkwista flimkien mat-tim l-promozzjoni għall-Ewwel Diviżjoni Maltija.
Lura ma' Floriana hu stabilixxa ruħu fejn għall-istaġun 2002–03 sab ix-xibka erba' darbiet, bil-klabb jaħrab ir-relegazzjoni bi ftit hekk kif spiċċaw it-tieni fir-Relegation Pool. li l-klabb sofra r-relegazzjoni wara li spiċċaw ta' qabel tal-aħħar fil-klassifika.
Birkirkara
Il-prestazzjonijiet eklatanti tiegħu wassluh għal trasferiment ma' Birkirkara matul is-suq tat-trasferiment ta' Jannar 2004. Huwa kompla fuq l-esperjenza li kellu u għamel 9 apparenzi u skorja erba 'gowls għal Birkirkara matul l-istaġun 2003–04, meta t-tim tiegħu spiċċa fit-tieni post fil-kampjonat.
Fl-istaġun 2004–05, l-ewwel staġun sħiħ ta' Mifsud Triganza ma' Birkirkara, kompla jissiġilla postu mal-ewwel ħdax hekk kif it-12-il gowls tiegħu reġgħu taw it-tieni post lill-klabb Kalkariż u r-rebħ tal-U*Bet FA Trophy. Fl-istaġun ta' wara hu rebaħ l-ewwel kampjonat tiegħu, it-tieni wieħed fl-istorja tal-klabb.
Iż-żewġ staġuni ta' wara raw lil Birkirkara jispiċċaw fit-tielet post, b'Mifsud Triganza ikompli xorta waħda bil-vena ta' gowls, bi 11-il gowl kull staġun. L-istaġun 2007–08 kien immarkat bir-rebħ tat-tieni FA Trophy.
Sliema Wanderers
F'Ġunju tal-2009 huwa telaq lil Birkirkara biex jissieħeb ma' Sliema Wanderers. Huwa ddebutta fil-Premier League mal-Wanderers fit-30 ta' Awwissu 2009, fit-telfa ta' 1–0 kontra Qormi. Mifsud Triganza skorja l-ewwel gowl ma' Sliema fis-17 t'Ottubru 2009, bi tliet gowls f'logħba kontra Ħamrun Spartans.
Lura ma' Birkirkara
F'Jannar tal-2012, Mifsud Triganza mar lura ma' Birkirkara u ffirma kuntratt ta' tlett snin u nofs mal-istripes. Mal-klabb reġa' rebaħ il-kampjonat fl-istaġun 2012–13 u spiċċa t-tieni l-aqwa skorer tat-tim b'10 gowls.
Valletta
Fil-31 ta' Awwissu 2013, fl-aħħar ġurnata tas-suq tat-trasferimenti, Mifsud Triganza ssieħeb ma' Valletta. Huwa għamel id-debutt tiegħu ma' Valletta f'logħba kontra Qormi.
Internazzjonali
Mifsud Triganza ddebutta mat-tim nazzjonali ta' Malta fit-telfa ta' 1–0 kontra l-Iżlanda tad-19 ta' Novembru 2008.
Ryan Scicluna
Karriera
Scicluna huwa prodot ta' Birkirkara. Id-debutt tiegħu fil-Premier League Malti wasal fid-9 ta' Jannar 2010 fir-rebħa ta' 2−0 kontra Dingli Swallows. L-ewwel sena mat-tim tal-kbar, Scicluna rebaħ il-kampjonat Premier għall-istaġun 2009−10. Fil-kompetizzjonijiet tal-UEFA, Scicluna kien inkluż bħala sostitut fl-aħħar ħames minuti tar-rebħa storika kontra MŠK Žilina fit-13 ta' Lulju. L-ewwel gowl ta' Scicluna wasal kontra Marsaxlokk meta Birkirkara rebħu 3−2.
Anderson Ribeiro
Anderson Mendes Ribeiro (twieled fit-2 ta' Lulju 1981) huwa eks-plejer tal-futbol Brażiljan li kien jilgħab bħala attakkant.
Karriera
Imwieled il-Brażil, fl-2002 il-president ta' Arsenal Kharkiv Volodymyr Chumak stiednu fil-klabb Ukren, li dakinhar kien għadu jilgħabu fit-tieni diviżjoni tal-pajjiż. Ribeiro aċċetta l-offerta, biex b'hekk sar l-ewwel Brażiljan li qatt ingħaqad mal-klabb. Wara perjodu ta' adattament fejn fost oħrajn tgħallem ir-Russu, hu mal-ewwel sar favorit fost il-partitarji. Fl-ewwel u l-uniku staġun tiegħu mal-klabb, hu skorja 15-il gowl.
Fl-2005 issieħeb ma' Kharkiv, fejn għal darb'oħra sar pedina importanti tal-iskwadra. Magħhom għamel sal-2009, meta f'Lulju tal-2009 kompla t-trasferiment tiegħu mal-klabb Malti ta' Tarxien Rainbows. Iddebutta fit-22 ta' Awwissu 2009, fir-rebħa ta' 4–1 kontra Dingli Swallows, fejn skorja doppjetta. Fl-ewwel staġun tiegħu f'Malta hu lagħab 21 logħba fil-kampjonat, u ħalla l-marka tiegħu bi ħdax-il gowl fejn ġie nominat għal erba' darbiet bħala l-plejer tal-logħba.
Fi tmiem l-istaġun iddeċieda li jirritorna lura l-Ukrajna meta iffirma kuntratt ta' sentejn ma' Metalurh Zaporizhya. Madanakollu, it-tieni esperjenza tiegħu ġewwa l-Ukrajna kellha tkun waħda qarsa kemm mil-lat personali u anki min-naħa tal-klabb; Ribeiro ftit li xejn sab spazju fl-ewwel tim, partikularment minħabba l-problemi fiżiċi fil-bidu tal-istaġun, u l-klabb safa relegat għall-Persha Liha (it-tieni serje) għall-ewwel darba fl-istorja.
Magħluqa l-parentesi Ukrajna, Ribeiro irritorna Malta għal darb'oħra fejn issieħeb mal-klabb ta' Ħamrun Spartans b'kuntratt ta' sentejn. Iddebutta fl-ewwel ġurnata tal-kampjonat 2011–12, u skorja darbtejn fil-konfront kontra Balzan Youths fir-rebħa ta' 3–1. Hu spiċċa l-istaġun bħala l-aqwa skorer tat-tim bi 15-il gowl hekk kif għen lil Ħamrun jaħarbu mir-relegazzjoni. Fis-sajf tal-2012 hu ngħaqad ma' Hibernians.